ANEXA nr. 4
la Hotărârea Consiliului Local al Comunei Șoldanu nr. 83 din 20.12.2022

SCUTIRI

1. Pentru persoanele a căror venituri  lunare sunt mai mici decât salariul minim pe economie ori constau în exclusivitate din ajutor de șomaj și/sau pensie de asistenta socială, se acordă o reducere în cotă de 20% de la plata impozitului pe clădiri și a impozitului pe teren.
2. În cazul unor calamități naturale, se acordă scutire de la plata impozitului pe clădiri și a impozitului pe teren, precum și a taxei pentru eliberarea certificatului de urbanism și autorizației de construire.
3. Reducerile de la plata impozitelor, prevăzute la punctele 1 și 2, se aplică persoanei respective cu începere de la data de întâi a lunii următoare celei în care persoana depune documentele justificative în vederea reducerii acestora.
4. Se acordă scutire de la plata impozitelor și taxelor locale, precum și de la plata impozitului corespunzător pentru terenurile arabile în suprafață de până la 5 ha, datorat de veteranii de război și văduvele necăsătorite ale veteranilor de război – conform  Legii nr.44/2004 privind veteranii de război, precum și unele drepturi ale invalizilor si văduvelor de război, modificată și completată. 
5. Nu se datorează impozit/taxă pe clădiri pentru categoriile prevăzute la art. 456 din Legea nr. 227/2015 privind Codul Fiscal.
6. Nu se datorează impozit/taxă pe teren pentru categoriile prevăzute la art. 464 din Legea nr. 227/2015 privind Codul Fiscal.
7. Nu se datorează impozitul pe mijloacele de transport pentru categoriile prevăzute la art. 476 din Legea nr.227/2015 privind Codul Fiscal.
8. Nu se datorează taxa pentru serviciile de reclamă și publicitate și taxa pentru afișaj în scop de reclamă de către instituțiile publice, cu excepția cazurilor când acestea fac reclamă unor activități cu scop comercial, generatoare de venituri.

PREȘEDINTELE DE ȘEDINȚĂ:
Consilier local,
Iulian-Marius ANDREIAȘ
